JAVNI POZIV za prijam polaznika na stručno osposobljavanje

Na temelju odredbi Zakona o poticanju zapošljavanja (Narodne novine, broj 57/2012 i 120/2012) Sveučilište Jurja Dobrile u Puli objavljuje

**JAVNI POZIV za prijam polaznika na stručno osposobljavanje za rad bez zasnivanja radnog odnosa u Rektoratu Sveučilišta**

U okviru programa Hrvatskog zavoda za zapošljavanje „Stručno osposobljavanje za rad bez zasnivanja radnog odnosa“ primaju se polaznici stručnog osposobljavanja za rad bez zasnivanja radnog odnosa u trajanju od 12 mjeseci, s punim radnim vremenom u Rektoratu Sveučilišta Jurja Dobrile u Puli u sljedećim Službama:

1. Odjelske knjižnice

* za izbor dva polaznika   
  Uvjeti: VSS, društvenog ili humanističkog usmjerenja

1. Služba za kvalitetu

* za izbor jednog polaznika   
  Uvjeti: VSS, društvenog ili humanističkog usmjerenja, aktivno služenje engleskim jezikom, poznavanje rada na računalu (napredno pretraživanje interneta, MS Word i Excel)

1. Služba za informatičku potporu

* za izbor jednog polaznika  
  Uvjeti: VŠS ili VSS, poznavanje WIN OS-a, poznavanje Office alata (Word, Excel, Outlook), osnovno znanje o računalnim mrežama, snalažljivost i komunikativnost, iskustvo u rješavanju uobičajenih i svakodnevnih ICT problema  
  Dodatni uvjeti: poznavanje drugih operacijskih sustava (linux i mac osx), vozačka dozvola B kategorije, poznavanje engleskog jezika, poznavanje rada u CMS sustavima i sličnim web aplikacijama.

1. Služba za međunarodnu suradnju

* za izbor jednog polaznika  
  Uvjeti: VSS, poznavanje engleskog jezika, govor i pismo, poželjno poznavanje drugog stranog jezika, poznavanje rada na računalu MS Office paket

1. Služba za nastavu i studente i ISVU služba

* za izbor dva polaznika  
  Uvjeti: VSS, društvenog ili humanističkog usmjerenja, znanje talijanskog jezika u govoru i pismu, znanje rada na računalu (MS Office).

Na ovaj poziv mogu se prijaviti nezaposlene osobe prijavljene u evidenciji Hrvatskog zavoda za zapošljavanje duže od trideset (30) dana i koje bez obzira na razdoblje ukupno evidentiranog staža u mirovinskom osiguranju nemaju više od jedne godine staža u zvanju za koje su se obrazovale, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja, te pripadaju ciljanoj skupini za primjenu mjera aktivne politike zapošljavanja „Stručno osposobljavanje za rad bez zasnivanja radnog odnosa“ Putem Hrvatskog zavoda za zapošljavanje.

Prava i obveze odabranog polaznika stručnog osposobljavanja i Sveučilišta Jurja Dobrile u Puli bit će uređeni ugovorom.

Doprinose za mirovinsko i zdravstveno osiguranje i zaštitu na radu snosi Hrvatski zavod za zapošljavanje. Polazniku osposobljavanja Hrvatski zavod za zapošljavanje isplaćuje novčanu pomoć u iznosu od 1.600,00 kn mjesečno po potvrđenoj prisutnosti stručnom osposobljavanju za rad.

Polaznici osposobljavanja nisu u radnom odnosu i Sveučilište Jurja Dobrile u Puli nije obavezno zaposliti polaznika nakon završenog osposobljavanja.

U prijavi po ovom pozivu kandidati trebaju navesti osobne podatke, te priložiti slijedeće:

* Životopis
* Presliku osobne iskaznice
* Presliku diplome/uvjerenja o stečenoj stručnoj spremi
* Potvrda Hrvatskog zavoda za mirovinsko osiguranje o dosadašnjem radnom stažu
* Uvjerenje o nekažnjavanju, ne starije od 6 mjeseci
* Uvjerenje Hrvatskog zavoda za zapošljavanje (dokaz o prijavi u evidenciju nezaposlenih).

Prilozi mogu biti u originalu ili preslikama koje ne moraju biti ovjerene, ali su kandidati prije zaključivanja ugovora dužni dostaviti na uvid originalne dokumente.

Prije donošenja odluke o odabiru, kandidati mogu biti pozvani na razgovor, a moguće je i provesti neki oblik provjere znanja i sposobnosti, o čemu će biti pravodobno obavješteni.

Sveučilište Jurja Dobrile u Puli nije dužno izvršiti odabir, a može donijeti i odluku o poništenju Poziva, odnosno pojedinog radnog mjesta.

Kandidat koji bude odabran, biti će predložen Zavodu za zapošljavanje, nakon čega će se sklopiti ugovori o stručnom osposobljavanju s onim kandidatom čije uključenje u program „Stručno osposobljavanje za rad bez zasnivanja radnog odnosa“ odobri Zavod.

Prijave po ovom pozivu podnose se u roku od osam (8) dana od dana objave na adresu Sveučilište Jurja Dobrile u Puli, Zagrebačka 30, 52100 Pula, s naznakom „Stručno osposobljavanje za rad“.

Nepravovremene i nepotpune prijave neće biti razmatrane. Ovaj poziv objavljuje se na web stranicama Sveučilišta Jurja Dobrile u Puli i Hrvatskog zavoda za zapošljavanje.

Rektor

Prof. dr. sc. Alfio Barbieri